**Informare de presă**

Ministerul Justiției a primit astăzi, la ora 17:34, o informare de la Biroul Interpol prin care se confirmă că Mazăre Ștefan Radu a fost arestat provizoriu la data de 8 mai, în Madagascar.

Conform Legii 302/2004 privind cooperarea judiciară în materie penală, Ministerul Justiției demarează procedurile legale în vederea extrădării, în baza atribuțiilor care îi revin, numai după primirea de la instanța competentă a încheierii prin care se constată că sunt îndeplinite condițiile de extrădare.

Așteptăm documentele de la instanța de judecată. Vom informa opinia publică, în mod transparent, cu privire la toate măsurile legale.